東亞蜜瓜

東亞蜜瓜，又叫韓國蜜瓜、星州蜜瓜，係葫蘆科蜜瓜屬下嘅一種植物，果實可以食。係東亞種植嘅一種蜜瓜。

生產
2017年喺韓國有41,943公頃土地用於種植，生產約166,281公噸韓國蜜瓜。慶尚北道嘅星州郡係韓國蜜瓜生產嘅中心，全國70%韓國蜜瓜都係喺呢一帶生產。

食用
東亞蜜瓜果皮薄，種子細粒，可以成個食。果肉90％水，唔及其他嘅蜜瓜甜，味道介乎蜜瓜同黃瓜之間。韓國蜜瓜喺朝鮮半島代表夏天嘅生果，被廣泛食用。喺朝鮮料理用韓國蜜瓜醃製醬菜。

文化
大韓民國國寶第94號、第114號係由東亞蜜瓜製成嘅高麗青瓷。

相

哈密瓜

生果
瓜
蜜瓜屬